ไปเยือนพัทยาครั้งล่าสุด ฝนฉ่ำช่วงค่ำ จำเป็นต้องหาข้าวเย็นกินใกล้ที่พัก ผมเดินออกจากโรงแรม (ซอยทัพพระยา 12) มองไปฝั่งตรงข้ามเห็นป้ายไฟร้านแม่ปราณี ดูใหญ่โตดี ตัดสินใจข้ามถนนเข้าร้านนี้ทันที

ผมสั่งตำไทยกุ้งสดกับกุ้งอบวุ้นเส้นมา 2 อย่าง ไม่กินข้าวดีกว่ากลัวรับผิดชอบไม่หมด เนื่องจากสั่งเครื่องดื่มแอลกอฮอล์มาดื่ม 1 ขวด ตามความรู้สึกรสชาติอาหารร้านนี้ไม่น่าจะถูกปากคนไทย รสกลาง ๆ เอาใจนักท่องเที่ยวเป็นหลัก ดูจากรูปแบบการตกแต่งร้านคิดว่าน่าจะเน้นลูกค้าต่างชาติ หรือพวกทัวร์จีนอะไรพวกนี้ พอดีวันที่ไปฝนตก ไม่มีลูกค้าเลย คล้ายกับผมเหมาทั้งร้านไม่ให้คนอื่นเข้า แม้สถานที่กว้างขวางมีโต๊ะรองรับแขกเป็นร้อย แต่มีเพียงชายหนุ่มนั่งโดดเดี่ยวหงอยเหงา 555

มื้อนี้อาหาร 2 อย่างบวกกับเครื่องดื่มเกือบ 400 บาท รู้สึกแพงไปหน่อยสำหรับคนเดียว แหะ ๆ